**Fyrir hverja er sumarvinna með stuðningi**

Sumarvinna með stuðningi er fyrir 18-25 ára sem þurfa sértæka aðstoð og eru án vinnu, í námi eða endurhæfingu.Þjónusta sumarvinnu með stuðningi felur í sér stuðning við þá sem hafa skerta vinnugetu vegna andlegrar eða líkamlegrar fötlunar. Stuðningurinn felst í aðstoð við að vinna sumarstarf við hæfi á almennum vinnumarkaði, þjálfun á vinnustað ásamt eftirfylgni.

**Markmið**

Að veita einstaklingum sértækan stuðning við að komast inn á vinnumarkað og auka eða viðhalda færni og hæfni einstaklingsins. Reynt verður að koma til móts við þarfir hvers og eins varðandi vinnutíma og vinnustað eftir því sem mögulegt er. Umsækjendur verða boðaðir í viðtal að loknum umsóknarfresti til þess að ræða óskir um vinnustað eða vinnu.**Mikilvægt er að tekið sé fram við skráningu hverskonar þörf er á sér úrræði og/eða stuðningi.**

**Reglur fyrir sumarvinnu með stuðningi**

Sá sem sækir um Sumarvinnu með stuðningi þarf að:

* vera á aldrinum 18-25 ára
* vera með lögheimili á Akureyri
* vera með örorkulífeyri, örorkustyrk eða umönnunarmat (Yngri en 18 ára)
* vera með skerta starfsgetu
* vera ekki með aðra vinnu eða vera í öðru vinnuúrræði